Komolyabb junior karrierjét az OHL-es Sault Ste. Marie Greyhoundsban kezdte 1999-ben. Ebben a csapatban 2003-ig játszott. Közben a 2002-es NHL-drafton a Dallas Stars kiválasztotta őt a második kör 43. helyén. Felnőtt pályafutását az AHL-es Utah Grizzliesben kezdte és 40 mérkőzésen szerepelt majd felkerült az NHL-be a Starsba 27 mérkőzésre. A következő évet az AHL-es Hamilton Bulldogs játszotta végig mivel az NHL-ben lockout volt. 2005. óta teljes értékű tagja a Dallas Starsnak. Képviselte hazáját a 2006-os jégkorong-világbajnokságon. A 2011–2012-es szezon második mérkőzésen, október 8-án játszotta az 500 mérkőzését az NHL-ben és egyben a Starsban. A rájátszásba ismét nem jutott be a csapat. A következő bajnoki év lockouttal kezdődött és sokáig úgy tűnt, hogy ismét elmarad a szezon, ám a vezetőknek sikerült megegyezniük és január elején elindult a szezon. Ebben az évben a lehetséges 48 mérkőzésből 44-et játszott. A rájátszásba nem jutottak be. A 2013–2014-es szezonban jól ment neki a játék, 9 gólt ütött és +10-es mutatója volt, ami a legjobb a pályafutása során. 14 mérkőzésről hiányzott december 7. és január 4-e között sérülés miatt. 2008 óta először bejutottak a rájátszásba, de az első körben kiestek.